Jirži Novotnijs

Jirži Novotnijs (; dzimis 1983. gada 12. augustā) ir bijušais čehu hokejists, centra uzbrucējs, Čehijas hokeja izlases dalībnieks.

 Spēlētāja karjera 
Profesionāļa karjeru Novotnijs uzsāka 2000.—01. gada sezonā, debitējot Čehijas Ekstralīgas kluba HC Ceske Budejovice sastāvā. 2002. gada vasarā hokejists pārcēlās uz Ziemeļameriku, 2002.—03. gada sezonu aizvadot AHL kluba Ročesteras "Americans" rindās. "Americans" sastāvā Novotnijs spēlēja arī turpmākajās sezonās, NHL debitējot vien 2005.—06. gada sezonā Bufalo "Sabres" rindās.

2006.—07. gada sezonā Jirži izdevās nostiprināties "Sabres" sastāvā, sezonas vidū gan tiekot aizmainītam uz Vašingtonas "Capitals" vienību. 2007. gada vasarā Novotnijs noslēdza divu gadu līgumu ar Kolumbusas "Blue Jackets" vienību.

2009. gada vasarā Novotnijs pārcēlās uz KHL klubu Mitišču "Atlant", taču 2010.—11. un 2011.—12. sezonu aizvadīja Astanas "Baris" rindās, taču tad pievienojās Prāgas "Lev" rindām. Pirms 2013.—14. gada sezonas sākuma Novotnijs kļuva par "Lev" kapteini. Sezonas izskaņā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg".

Pēc "Lev" dalības atsaukšanas no KHL, 2014. gada vasarā Novotnijs pārcēlās uz Jaroslavļas "Lokomotiv" rindām. 2015.—16. gada sezonu Novotnijs noslēdza viena ar 12 rezultativitātes punktiem, un pēc tās beigām noslēdza līgumu ar Čeļabinskas "Traktor".

Čehijas hokeja izlases rindās spēlējis piecos Pasaules čempionātos, 2010. gadā izcīnot zelta, bet 2011. un 2012. gadā — bronzas medaļas.

 Ārējās saites 

Kategorija:1983. gadā dzimušie
Kategorija:Čehijas hokejisti
Kategorija:Bufalo "Sabres" spēlētāji
Kategorija:Vašingtonas "Capitals" spēlētāji
Kategorija:Kolumbusas "Blue Jackets" spēlētāji
Kategorija:Mitišču "Atlant" spēlētāji
Kategorija:Astanas "Baris" spēlētāji
Kategorija:Prāgas "Lev" spēlētāji
Kategorija:Jaroslavļas "Lokomotiv" spēlētāji
Kategorija:Čeļabinskas "Traktor" spēlētāji
Kategorija:NHL drafta pirmās kārtas izvēles
Kategorija:Hokejisti 2014. gada ziemas olimpiskajās spēlēs
Kategorija:Toljati "Lada" spēlētāji